Diari Oficial de la Generalitat Valenciana


Sumari del DOGV 8333, del 06-07-2018 (2018/6655)

RESOLUCIÓ de 4 de juliol de 2018, del vicepresident executiu de l'Agència Valenciana de la Innovació, per la qual es modifica parcialment la Resolució de 26 de juny de 2018, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per a l'exercici 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8333

Data del DOGV
:   06-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6655


Data del document
:   04-07-2018

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de juliol de 2018, del vicepresident executiu de l'Agència Valenciana de la Innovació, per la qual es modifica parcialment la Resolució de 26 de juny de 2018, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per a l'exercici 2018. [2018/6655]  
  
En el Diari Oficial de la Generalitat Valenciana de 29 de juny de 2018, es va publicar la Resolució de 26 de juny de 2018, per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per a l'exercici 2018.  
L'apartat 10 del resolc quart de la Resolució de 26 de juny de 2018, establix que:  
«10. Una mateixa entitat sol·licitant no podrà presentar més d'una sol·licitud per línia d'actuació o a falta d'aquesta, per programa, d'acord amb el quadre desglossat en el resolc segon d'aquesta convocatòria. En cas de presentar més d'una sol·licitud, únicament s'admetrà l'última presentada en termini».  
Es considera necessari que aquesta limitació haja de ser suprimida a fi d'incrementar el nombre de projectes susceptibles de finançament a desenvolupar per cadascuna de les distintes entitats sol·licitants aconseguint amb això potenciar l'activitat innovadora de les citades entitats en la mesura que puguen concórrer amb un nombre més gran de projectes a cada un dels programes o línies d'actuació convocats.  
A més, s'ha detectat un error que ha de ser corregit en l'adreça electrònica citada en l'annex II, Promoció del talent: agents d'innovació, incorporació d'investigadors i tecnòlegs per a projectes d'innovació en empreses i doctorands empresarials, concretament, en l'apartat 3, entitats beneficiàries, tant en la línia 2. Incorporació d'investigadors i tecnòlegs per a projectes d'innovació en empreses (Incorporació), com en la línia 3. Doctorands empresarials (Innodocto).  
La modificació efectuada a través d'aquesta resolució, directament vinculada amb la presentació de les sol·licituds per les entitats interessades, per eliminar-se una restricció quant al possible nombre de sol·licituds a presentar, implica la necessitat d'obertura d'un nou termini per a aquesta presentació.  
De la mateixa manera, ha d'iniciar-se novament el còmput del termini per a dictar i notificar la resolució, establit en l'article 13.2 del Decret 9/2018, de 30 de maig, del president de la Generalitat, pel qual s'establixen les bases reguladores per a la concessió d'ajudes en matèria d'enfortiment i desenvolupament del Sistema Valencià d'Innovació per a la millora del model productiu, publicat en el DOGV de 7 de juny de 2018.  
En virtut d'allò que s'ha exposat, i de conformitat amb el que establix l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Resolució de 21 de març de 2018, del president de la Generalitat, en la seua condició de president de l'Agència Valenciana de la Innovació, per la qual es deleguen determinades atribucions en la persona titular de la vicepresidència executiva de l'Agència Valenciana de la Innovació, així com en l'article 6.1 del citat Decret 9/2018, de 30 de maig, resolc:  
  
Primer  
Suprimir l'apartat 10 del resolc quart, la redacció del qual era la següent:  
«10. Una mateixa entitat sol·licitant no podrà presentar més d'una sol·licitud per línia d'actuació o a falta d'aquesta, per programa, d'acord amb el quadre desglossat en el resolc segon d'aquesta convocatòria. En cas de presentar més d'una sol·licitud, únicament s'admetrà l'última presentada en termini».  
  
Segon  
En l'annex II, Promoció del talent: agents d'innovació, incorporació d'investigadors i tecnòlegs per a projectes d'innovació en empreses i doctorands empresarials, concretament, en l'apartat 3, entitats beneficiàries, tant en la línia 2. Incorporació d'investigadors i tecnòlegs per a projectes d'innovació en empreses (Incorporació), com en la línia 3. Doctorands empresarials (Innodocto):  
  
On diu:  
«http://ec.europa.eu/eurostat/statistics-explained/index.php/Glossary:Knowledg intensive\_services\_(KIS)»;   
Ha de dir:  
«http://ec.europa.eu/eurostat/statistics-explained/index.php/Glossary:Knowledge-intensive\_services\_(KIS)».  
  
Tercer  
El còmput del termini de presentació de sol·licituds previst en l'apartat 1 del resolc quart, es torna a iniciar; serà d'un mes natural des de l'endemà de la publicació, en extracte, de la present resolució en el Diari Oficial de la Generalitat Valenciana. Només seran admeses les sol·licituds que hagen sigut gravades en la seu electrònica de la Generalitat abans de les 24.00 hores de l'últim dia de termini de presentació.  
  
Així mateix, ha de considerar-se iniciat novament el termini màxim establit en l'article 13.2 del Decret 9/2018, de 30 de maig, per a dictar i notificar la resolució del procediment, a partir de la data de la publicació de l'extracte d'aquesta resolució en el Diari Oficial de la Generalitat Valenciana.  
  
Quart  
Aquesta resolució entrarà en vigor a partir de l'endemà de la publicació del seu extracte en el Diari Oficial de la Generalitat Valenciana.  
  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest mateix òrgan en el termini d'un mes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 4 de juliol de 2018.- El vicepresident executiu de l'Agència Valenciana de la Innovació. p. d. (R 21.03.2018; DOGV 04.04.2018): Andrés García Reche.